**ШАРТНОМА № \_\_\_\_\_\_\_\_СОНЛИ**

Қурилиш объектини атроф-муҳитга (экологияга) таъсирини баҳолаш юзасидан

“ \_\_\_ ” \_\_\_\_\_\_\_ 20\_\_ йил Тошкент ш.

Ўзбекистон Республикаси Соғлиқни сақлаш вазирлиги “Тиббиёт қурилиш инжиниринг” ДУК (келгуси ўринларда **“Буюртмачи”** деб юритилади) номидан Низом ва Соғлиқни сақлаш вазирининг 05.07.2021 йилдаги 262-к сонли буйруғи асосида иш юритувчи \_\_\_\_\_\_\_\_\_\_\_\_\_\_\_\_\_\_\_\_ бир томондан ва **“\_\_\_\_\_\_\_\_\_\_\_\_\_\_\_\_\_\_\_\_\_” МЧЖ** (кейинчалик Бажарувчи деб юритилади) номидан Устав асосида иш юритувчи директор \_\_\_\_\_\_\_\_\_\_\_\_\_\_\_\_\_\_\_ иккинчи томондан, биргаликда “Тарафлар” деб юритилади, қуйидагилар юзасидан мазкур шартномани туздилар.

1. **Шартнома мавзуси**

1.1. Бажарувчи Ўзбекистон Республикаси Соғлиқни сақлаш вазирлиги “Тиббиёт қурилиш инжиниринг” ДУКнинг комиссиясининг \_\_\_\_\_\_\_\_\_\_\_\_\_\_\_\_\_\_\_сонли баёни хулосасига мувофиқ тайинланган бўлиб, мазкур шартнома шартларига кўра “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**” объекти** қурилишининг атроф-муҳитга таъсирини баҳолаш (АМТБ) лойиҳасини ишлаб чиқишни (тузишни) ҳамда экспертиза хулосасини олиш (кейинги ўринларда-АМТБ ҳужжатлари ва хулосалари деб аталади) мажбуриятини ўз зиммасига олади.

1.2. Бажарувчи мазкур ишларни меъёрий ҳужжатлар, қоида ва қўланмалар асосида ишлаб чиқишини таъминлайди.

1.3. Буюртмачи эса бажарилган хизматлар учун ўрнатилган тартибда ҳақ тўлаш мажбуриятини олади.

**2. Шартнома қиймати ва ҳисоб китоблар тартиби**

2.1. Мазкур шартноманинг умумий қиймати қўшилган қиймат солиғи
ҚҚС билан \_\_\_\_\_\_\_\_\_\_\_\_\_\_ *(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)* сўмни ташкил этади.

2.2. Буюртмачи Бажарувчига мазкур шартнома Молия вазирлиги Ғазначилик бошқармасидан рўйхатдан ўтказилгандан сўнг 5 (беш) банк иш куни давомида,
шартнома қийматидан 15% бўнакни, яъни ҚҚС билан **\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўм миқдорида олдиндан тўловни амалга оширади.

Қолган 85 %, яъни ҚҚС билан \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)* сўм миқдоридаги пўл маблағлари бўйича тўловлар, тайёр бўлган АМТБ ҳужжатлари ва хулосаларини топшириш ва қабул қилиш далолатномаси ва ҳисоб-фактуралар тарафлар ўртасида имзоланган кундан бошлаб 5 (беш) банк иш куни давомида амалга оширилади.

2.3. Буюртмачи томонидан барча тўловлар Бажарувчининг мазкур шартномада кўрсатилган ҳисоб рақамига пул ўтказиш йўли билан амалга оширилади. Ишлар қийматини бир тарафлама кўпайтиришга йўл қўйилмайди.

**3.** **Ишни бажариш ва қабул қилиб олиш**

3.1. Буюртмачи томонидан мазкур шартноманинг 2.1-бандига асосан бўнак тўлови амалга оширилган кун ишлар бошланган ҳисобланади ва 10 (ўн) кун муддатда Бажарувчи томонидан ишларни бажариб берилади. Шартномада кўрсатилган ишлар тўлиқ бажарилгандан ҳамда ижобий экспертиза хулосаси олингандан сўнг Бажарувчи томонидан расмийлаштирилиб, ҳужжатлар топшириш-қабул қилиш далолатномаси асосида Буюртмачига топширилади.

3.2.Буюртмачи ишларни топшириш-қабул қилиш далолатномаси имзолангандан сўнг 3 кун муддатда ишларни қабул қилади. Агар Бюуртмачи ишларни қабул қилган кунлан бошлаб 5 кун муддатда Бажарувчига камчиликлар ҳақида рад жавоби берилмаган тақдирда, ишлар қабул қилинган ҳисобланади.

3.3.Бажарувчи АМТБ ҳужжатлари ва хулосаларини қурилиш нормалари ва қоидаларига, давлат стандартларига, ваколатли ташкилотларнинг таклиф ва мулоҳазаларига мувофиқлигини ҳамда аниқланадиган камчиликларни ўз вақтида бартараф қилинишини кафолатлайди.

**4. Томонларнинг мажбуриятлари**

Бажарувчининг мажбуриятлари:

4.1. Бажарувчи Буюртмачи томонидан берилган топшириқ асосида АМТБ ҳужжатлари ва хулосаларини Ўзбекистон Республикасининг амалдаги норматив ҳуқуқий ҳужжатлари талабларига мувофиқ тайёрлаш шартномада белгиланган муддатда бажариш;

- Буюртмачи билан бажарилган ишлар натижаларини келишиш;

- бажарилган ишларни Буюртмачининг рухсатисиз учинчи шахсларга бермаслик;

- мазкур шартноманинг 3.1-бандида кўрсатилган муддатда, лойиҳа ҳужжатлар ишлаб чиқиш ишларини бажарилишини таъминлаш;

- Бажарилган ишларнинг тўғрилиги учун жавобгарликни ўз зиммасига олиш.

Буюртмачининг мажбуриятлари:

- шартнома бўйича бўнакни ўз вақтида амалга ошириш ҳамда топширилган-қабул қилинган ишлар учун мазкур шартномада келишилган тартибда ҳисоб-китоб қилиш;

- АМТБ ҳужжатлари ва хулосаларини тайёрлаш учун зарур бўлган бирламчи маълумотлар ва материалларни Бажарувчини сўровига кўра тақдим этиш;

- Бажарувчи томонидан бажарилиши лозим бўлган ишларни, мазкур шартномада назарда тутилган шароитларда бажарилишини назорат қилиш;

- бажарилган иш талабга жавоб бермаса, яъни сифатсиз бўлган тақдирда қабул қилмасликка ва сифатсиз бажарилган иш қисмини қайтадан тўлиқ, сифатли бажариб беришни талаб қилиш;

**5. Томонларнинг жавобгарлиги**

5.1. Томонлар Ўзбекистон Республикасининг амалдаги қонунчилигига мувофиқ шартнома бўйича ўз мажбуриятларини бажармаган ёки лозим даражада бажармаганлиги учун жавобгар бўладилар;

5.2.Ўзбекистон Республикаси Фуқаролик кодексида, “Хўжалик юритувчи субъектлар фаолиятининг шартномавий ҳуқуқий базаси тўғрисида”ги қонунида ва бошқа қонун ҳужжатларида ҳамда мазкур шартномада назарда тутилган тартибда жавобгарликка тортилади;

5.3. Буюртмачи томонидан Бажарувчини шартномада кўрсатилган вақтда молиялаштириш кечиктирилган тақдирда Буюртмачи кечиктирилган ҳар бир кун учун кечиктирилган тўловнинг 0,5% миқдорида пеня тўлайди, бироқ пеня миқдори кечиктирилган тўлов миқдорининг 50% (эллик фоизидан) ошиб кетмаслиги лозим.

5.4. Бажарувчи Буюртмачига ишларни бажариш муддатини бузганлиги учун

кечиктирилган ҳар бир кун учун 0,5% миқдорида пеняни мажбуриятлар бажарилмаган қисми ҳисобидан тўлайди, бироқ бунда пеня миқдори бажарилмаган ишлар қийматининг 50% (эллик фоизи)дан ошиб кетмаслиги лозим;

5.5. Бажарилган ишларда шартнома шартларига мос келмайдиган ҳолатлар аниқланган тақдирда, Бажарувчи уларни беғараз бартараф этиш мажбуриятини олади;

5.6.Агар Бажарувчи томонидан бажарилган ишлар, кўрсатилган хизматлар шартнома шартларига мос келмаслиги беғараз бартараф этилмаган тақдирда, Буюртмачи мос келмаган ишлар қийматининг 5% и миқдорида жарима ундиришга ҳақли. Агар бажарилган ишларга ҳақ тўлиқ тўлаб қўйилган бўлса, белгиланган тартибда тўланган маблағни қайтаришни талаб қилишга ҳақли;

5.7. Жарима ва пенянинг тўланиши Тарафларни шартнома шартларини бажармасликдан озод қилмайди.

**6. Низоларни ҳал қилиш тартиби.**

6.1. Келишмовчиликлар ва низолар келиб чиққан тақдирда, тарафлар қоидага кўра, мустақил равишда уларни судгача ҳал этиш чораларини кўрадилар.

6.2. Буюртмачи ва Бажарувчи ўртасида музокаралар йўли билан ҳал этилмайдиган ҳар қандай низолар ёки келишмовчиликлар Ўзбекистон Республикасининг амалдаги қонунчилигига мувофиқ Тошкент туманлараро иқтисодий судига тартибида ҳал этилади.

**7. Фавқулодда ҳолатлар (форс-мажор)**

7.1. Агар ушбу шартнома бўйича мажбуриятлар қисман ёки тўлиқ бажарилмаслиги фавқулодда ҳолатлар, табиат ҳодисалари ва бошқа енгиб бўлмайдиган куч ҳолатлари натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, тарафлар бир-бирига мазкур ҳолатларни исбот этган тақдирда мажбуриятни мажбуриятни бажарилишидан озод этиладилар. Бундан ҳолатларга тартибсизликлар, фалокатлар, ҳарбий ҳаракатлар, эпидемиялар, карантин чекловлари, террористик актлар, қамал ва бошқа Ҳукумат томонидан тақиқланувчи чоралар ҳисобланади.

7.2. Тарафлар мажбуриятларни табиат ҳодисалари ва енгиб бўлмас куч таъсирида ўз вақтида бажара олмаганликларини мазкур ҳолатларни содир бўлганлигини ваколатли давлат органларининг маълумотномаларини тақдим этишлари ва енгиб бўлмас кучларнинг содир бўлганлиги ва унинг давомийлигини тасдиқловчи ҳолатларни бир-бирига исбот қилишлари шарт.

**8. Бошқа шартлар**

8.1. Мазкур шартномага киритилган ҳар қандай ўзгартириш ва қўшимчалар фақат ёзма равишда расмийлаштирилган ва тарафлар уларни имзолашган бўлса ҳақиқий ҳисобланади.

8.2. Тарафларнинг ҳеч бири ушбу шартномага оғзаки, ёзма ёки бошқа тарзда ушбу шартноманинг шартлари ва қоидаларини, мазкур шартномага илова, ўзгартириш ва қўшимчалар, шунингдек ушбу шартномани бажариш давомида олинган ҳар қандай бошқа маълумотни ёзма шаклда олинган бошқа томоннинг розилигисиз ошкор қилиш ҳуқуқига эга эмас.

8.3. Тарафларнинг ҳеч бири мазкур шартнома бўйича бошқа томоннинг ёзма розилигисиз ўз ҳуқуқ ва мажбуриятларини бевосита ёки билвосита учинчи томонга тўлиқ ёки қисман ўтказиш ҳуқуқига эга эмас.

8.4. Мазкур шартномада назарда тутилмаган ҳолларда тарафлар Ўзбекистон Республикасининг амалдаги қонунчилигига амал қилади.

8.6. Мазкур шартнома тарафларнинг келишуви бўйича ўзбек тилида, икки нусхада, ҳар бир томон учун биттадан тузилган ва бир хил қонуний кучга эга.

8.7. Мазкур шартнома Ўзбекистон Республикаси Молия вазирлиги Ғазначилик бошқармасидан рўйхатдан ўтгандан сўнг юридик кучга киради ва 31.12.2021 йилгача амал қилади.

**9.Томонларнинг ҳуқуқий манзиллари, реквизитлари ва имзоси:**

|  |  |
| --- | --- |
| **“Буюртмачи”****Директор в.в.б.\_\_\_\_\_\_\_\_\_\_** | **“Бажарувчи”****Директор \_\_\_\_\_\_\_\_\_\_\_**  |